“การบินไทย” รับรางวัล Best Website จาก TravelMole
“การบินไทย” รับรางวัล Best Website จาก TravelMole
“การบินไทย” รับรางวัล Best Website จาก TravelMole
1 พ.ย. 2562

นายนิวัตน์ จันทรโชติ (แถวหน้าที่ 3 จากซ้าย) ผู้จัดการทั่วไป ประจำสาธารณรัฐสิงคโปร์ บริษัท การบินไทย จำกัด (มหาชน) หรือ THAI เป็นผู้แทนบริษัทฯ รับรางวัลสายการบินที่มีเว็บไซต์ของสายการบินยอดเยี่ยม (Full Service Airline – Best Website) จากงานประกาศรางวัล 11th TravelMole – ITB Asia Awards 2019 
โดยมี นายชาร์ลส เกา (แถวหน้าที่ 1 จากซ้าย) ประธานบริหาร Travelmole พร้อมด้วย นายราจีฟ กุมาร (แถวหน้าที่ 2 จากซ้าย) ผู้ก่อตั้ง ผู้อำนวยการฝ่ายบริหารและประธานบริหาร Mystifly เว็บไซต์จำหน่ายบัตรโดยสารสำหรับองค์กรด้านธุรกิจการท่องเที่ยว และนายทิม เฮนท์เชล (ยืนหลัง) ประธานบริหาร เว็บไซต์ hotelplanner.com meetings.com และผู้สนับสนุนงานประกาศรางวัลดังกล่าวร่วมมอบรางวัล ณ ศูนย์จัดแสดงและการประชุมแซนด์ส สาธารณรัฐสิงคโปร์
อนึ่ง งานประกาศรางวัลดังกล่าวจัดขึ้นโดย Travelmole เว็บไซต์ด้านอุตสาหกรรมการท่องเที่ยวที่มีชื่อเสียงระดับโลกเพื่อมอบรางวัลแก่องค์กรด้านอุตสาหกรรมการท่องเที่ยวในภูมิภาคเอเชียแปซิฟิก ที่มีความโดดเด่นในประเภทต่างๆอาทิ เว็บไซต์ โซเชียล และเทคโนโลยีเพื่อการท่องเที่ยว ซึ่งแต่ละรางวัลมาจากผลการโหวตของสมาชิก Travelmole ในประเทศออสเตรเลีย นิวซีแลนด์ และภูมิภาคเอเชียแปซิฟิกกว่า 65,000 ราย